Anders Fogh Rasmussen
Anders Fog Rasmusen ( ; Ginerup, 26. januar 1953) je danski političar, vođa levice. Fog Rasmusen je bio premijer Danske od novembra 2001. do aprila 2009, i potom 1. avgusta 2009. preuzeo dužnost generalnog sekretara NATO-a. Na mestu premijera nasledio ga je Lars Loke Rasmusen.

On je lider Liberalne stranke (Venstre), i vođa koalicije desnog centra njegove Liberalne stranke i konzervativne Narodne stranke, koje su preuzele vlast 2001, i osvojile drugi i treći mandat u februaru 2005, i u novembru 2007. Ovo je manjinska vlada koja se oslanja na podršku Danske narodne partije. Njegova vlada je uvela oštra ograničenja na imigraciju a poreze je zamrznula na nivou pre dolaska na vlast.

Ipak pod Fogom, određeni porezi su smanjeni, ali Konzervativci zahtevaju dodatno smanjivanje kao i fiksnu poresku stopu ne veću od 50%. Fog je sproveo administrativnu reformu smanjenja broja opština (kommuner) i zamene trinaest županija (amter) sa pet regija. Rasmusen je ove reforme opisao kao „najveće u poslednjih trideset godina“. Nadalje, sprovedena je i reforma sistema policije i pravosuđa, promenjen je broj policijskih opština i gradskih sudova sa 54 na 12 i sa 82 na 22.

Fog Rasmusen je jedan od učesnika skandala oko karikatura Muhameda iz 2005. godine.

Eksterni linkovi 

 Lična prezentacija 

Premijeri Danske
Danski političari